'Cultura als Barris' pren el centre de la ciutat amb grups locals
18 octubre 2022

## 'Cultura als Barris' pren el centre de la ciutat amb grups locals18 octubre 2022Última actualització: 18 octubre 2022

![](../gestion/img/7ee572b863638188daba12809e10ab5baa3df5891256d420e4e9800b1a2277e1.jpg)  
  

Aquest dissabte 22 d’octubre torna el cicle Cultura als Barris. En aquesta ocasió, al Centre Històric, en concret a la Plaça Loreto. Per a la tornada hi ha preparades diverses actuacions, totes elles de caràcter local. La primera actuació per obrir la vesprada a les 18:30h serà una obra teatral-monòleg que farà un viatge per qüestionar molts àmbits de la colonització de la mà de la companyia Cia L'estepària que representaran l'obra Tecún Umán.

  
A més a més, després actuarà Texate, una banda de la Safor que portarà el seu últim àlbum Dormidera. Per clausurar aquesta jornada estarà també actuant Sierra Leona amb la seua gira acústica que portarà el seu àlbum Or i a més l'autora assegura que portarà algunes cançons inèdites.

  
El regidor de Cultura i Participació Ciutadana, **Nahuel González**, es mostra satisfet pel projecte que ara es reprén: «L’objectiu és donar suport a la cultura local, grups de música, teatres i companyies de la nostra ciutat que estan apuntats a la borsa d’artistes i, com no, per dinamitzar els nostres barris».

  
Tots els concerts són gratuïts i en un entorn «agradable, peatonalitzat i fet per al goig de al ciutadania. Ara ja treballem per a que el mes que ve continuem fent concerts amb aquest mateix objectiu», ha conclós l’edil de Cultura. 

[Documentos adjuntos](../gestion/documentos/8e64badec2db81a865db4581f3c082cbe354afc2c4c9153c33eb4afaa08f4047.jpeg)